OpenLLM-France/wikimedia huggingface dataset:
# Gènova (desambiguació)

«Gènova o Genova» té aquests significats:
* Genova (pel·lícula), dirigida per Michael Winterbottom el 2008
* Gènova (vela), tipus de vela
* Toponímia:
** Gènova, ciutat d'Itàlia
** Gènova (Palma), barri pertanyent al districte de Ponent situat als afores de la ciutat de Palma
** Arquebisbat de Gènova, demarcació de l'Església catòlica que pertany a la regió eclesiàstica de Ligúria
** Província de Gènova, província de la regió de Ligúria dins Itàlia
** República de Gènova, estat independent a Ligúria que va existir entre el segle XI i el 1797
* Miscel·lània:
** Lisa Genova (1970), escriptora estatunidenca
** Tractat de Gènova, acord signat per representants del Principat de Catalunya i del Regne d'Anglaterra en el marc de la Guerra de Successió Espanyola
# Rihards Pīks

Rihards Pīks (Riga 31 de desembre de 1941) és un polític letó i Membre del Parlament europeu pel Partit Popular; part del Partit Popular Europeu. També ha estat ministre de cultura de Letònia.

## Referències

* ↑ «Rihards Pīks Curriculum Vitae». European Parliament. Arxivat de l'original el 2011-06-07. [Consulta: 5 abril 2010].
# Projecte Perseus

El Projecte Perseus en anglès: Perseus Project, és un projecte de biblioteca digital de la Universitat Tufts que reuneix una col·lecció digital de fonts de les Humanitats, presentada pel Departament de Clàssiques. L'editor principal del projecte des de la seva fundació és Gregory Crane, catedràtic de la mencionada universitat.
El projecte va néixer el 1987 amb la intenció de reunir i oferir materials per a l'estudi de l'antiga Grècia. Se n'han publicat dos CD-ROM i el denominat «Perseus Project Library» està disponible en Internet des de 1995. El projecte ha superat l'objectiu per al qual va ser creat. Les col·leccions actuals abasten els clàssics de Grècia i Roma, el Renaixement anglès, els documents d'Edwin Bollis i la història de la Universitat Tufts, a més a més d'eines auxiliars com a diccionaris i enciclopèdies.
El Projecte és partidari de l'open-source i publica els textos que són en domini públic en format XML disponible per a la seva descàrrega.

## Referències

* Thomas R. Martin (1996): Ancient Greece from Prehistoric to Hellenistic Times (L'antiga Grècia des dels temps prehistòrics fins al període hel·lenístic), Yale University Press , ISBN 0-300-06956-1
** Text anglès en Google Books; ed. del 2000.

## Vegeu també

* Digital Classicist
* Thesaurus Linguae Graecae

## Enllaços externs

* The Perseus Project
* Chicago mirror site
* Lisa M. Cerrato y Robert F. Chavez: Perseus Classics Collection: An Overview
# Llucià de Beauvais

Llucià de Beauvais (segle iii, Roma - † ca. 290, Montmille) és un sant venerat per l'Església Catòlica que visqué al segle iii. Fou el primer bisbe de la diòcesi de Beauvais. La seva festa se celebra el 8 de gener.

## Hagiografia

Nascut al si d'una família romana, es deia Lucius, com el seu pare, nom que canvià pel de Llucià després d'una prèdica de Sant Pere. A continuació recorregué Itàlia predicant. Durant la seva estada a Parma, en el transcurs d'una persecució contra els cristians, fou detingut i empresonat. Aquella mateixa nit del seu empresonament s'escapà. El 250 el Papa el nomenà bisbe i l'envià a la Gàl·lia juntament amb Dionís de París i Rieul de Senlis. Recorregué França i s'instal·là a Caesaromagus, l'actual Beauvais. Les seves virtuts, actes de caritat i miracles haurien contribuït a la conversió d'unes 30.000 persones. El 290 l'emperador Dioclecià, contrari al cristianisme, envià Latinus, Jarius i Antor perquè matessin Llucià, qui, avisat del perill, es refugià amb els seus companys Màxim i Julià a Montmille. Foren trobats pels romans, que decapitaren els seus companys. Llucià fou fuetejat i decapitat també.

## Referències

* ↑ Nominis : Saint Lucien de Beauvais
# Soriba Soumah

Soriba Soumah (Conakry, 1946 - Conakry, 11 de juny de 2004), també conegut com a Edenté, fou un futbolista guineà de la dècada de 1970.
Fou internacional amb la selecció de futbol de Guinea.
Pel que fa als clubs, destacà a Hafia Football Club.

## Referències

* ↑ «Décès d'Edenté, ancien capitaine du Hafia de Conakry» (en francès). PANA, 12-06-2004.
* ↑ ; Stokkermans, Karel; Mazet, François«African Nations Cup 1974». RSSSF, 01-05-2003.
* ↑ Soriba Soumah Fitxa i estadístiques a la FIFA
* ↑ «Biography at Sports-reference.com». Arxivat de l'original el 2020-04-18. [Consulta: 1r setembre 2019].
# Alí ibn Yússuf (desambiguació)

Alí ibn Yússuf o Alí ben Yússuf és el nom dels següents personatges:
* Alí ibn Yússuf, emir de Creta (915 - 925)
* Alí ibn Yússuf (Ceuta 1082 - Marràqueix, 1143), emir dels almoràvits
# Manel Solàs

Manuel Solàs (Barcelona, 1943) és un actor barceloní. El 1960 inicia els seus estudis a l'Institut del Teatre de Barcelona. Ha participat a infinitat de muntatges teatrals sota la direcció, entre d'altres, de Lluís Pasqual, Feliu Formosa, Pere Daussà, Enric Cervera, Ricard Salvat, James de Paul, Paco Morán, Jaume Nadal, Ricard Reguant, Esteve Polls, Jordi Teixidor, Joan Lluís Bozzo, Sergi Schaff, Arial García Valdés, Pepa Calvo, Teresa Devant, Marta Momblant, Lakhdar Boustila, Marta Timón, Georges Lavaudant i Carlos Atanes.
També ha dirigit teatre, i ha intervingut en televisió i cinema.

## Filmografia com a actor

* 1979: Los bingueros, de Mariano Ozores
* 1991: Manila, d'Antonio Chavarrías
* 1993: Monturiol, el senyor del mar, de Francesc Bellmunt
* 1993: La metamorfosis de Franz Kafka, de Carlos Atanes
* 1993: El laberinto griego, de Rafael Alcázar
* 1995: Metaminds & Metabodies, de Carlos Atanes
* 1996: Assumpte intern, de Carles Balagué
* 1997: La Monyos, de Mireia Ros
* 1999: Els sense nom, de Jaume Balagueró
* 1999: Welcome to Spain, de Carlos Atanes
* 1999: Un banco en el parque, d'Agustí Vila
* 2001: El Velatorio, de Javier Domingo
* 2001: Gaudi Afternoon, de Susan Seidelman
* 2002: Fumata blanca, de Miguel García Borda
* 2004: FAQ: frequently asked questions, de Carlos Atanes
* 2005: El triunfo, de Mireia Ros
* 2007: Próxima, de Carlos Atanes
* 2007: Codex Atanicus, de Carlos Atanes
* 2009: El amor es un suicidio, de Daniel Farriol
* 2010: Agnòsia, de Eugenio Mira
* 2013: Alpha, de Joan Cutrina
* 2012: Gallino, the Chicken System, de Carlos Atanes

## Referències

* ↑ Teatralnet. «Manel Solàs - Fitxa d' artista». Teatralnet. Arxivat de l'original el 2018-09-12. [Consulta: 11 setembre 2018].
* ↑ «Manel Solàs». aadpc.cat. [Consulta: 11 setembre 2018].

## Enllaços externs

* La seva fitxa al Teatre Nacional de Catalunya Arxivat 2005-11-23 a Wayback Machine.
* La seva fitxa a l'AADPC Arxivat 2015-06-10 a Wayback Machine.
# París-Roubaix 1926

La París-Roubaix 1926 fou la 27a edició de la París-Roubaix. La cursa es disputà el 4 d'abril de 1926 i fou guanyada pel belga Julien Delbecque.

## Classificació final

| | Ciclista | Equip |
| 1 | Julien Delbecque | Armor |
| 2 | Gustave van Slembrouck | JB Louvet |
| 3 | Gaston Rebry | Peugeot |
| 4 | Lode Eelen | Peugeot |
| 5 | Kastor Notter | Olympique |
| 6 | Henri Pélissier | Dilecta - Wolber |
| 7 | Félix Sellier | Alcyon - Dunlop |
| 8 | Marcel Colleu | JB Louvet |
| 9 | Camille van de Casteele | JB Louvet |
| 10 | Adelin Benoit | Thomann |

## Enllaços externs

* Web oficial
* Resultats de l'edició de 1926 a les-sports.info
* Resultats de l'edició de 1926 Arxivat 2016-03-03 a Wayback Machine. a cyclebase.nl
# Gènova (pel·lícula)

Gènova (títol original en anglès: Genova) és una pel·lícula britànica dramàtica de 2008 dirigida per Michael Winterbottom, amb guió d'aquest i de Laurence Coriat (Wonderland), i filmada a Gènova. El tema que obre els crèdits és Le Grand choral, de Georges Delerue. S'ha doblat al valencià per a À Punt.

## Argument

Després de la sobtada mort de la seva dona (Hope Davis), Joe (Colin Firth) marxa a viure amb les seves dues filles a Gènova, on donarà classes de literatura anglesa a la universitat i intenta recuperar-se de la pèrdua. La ciutat proporciona a la família l'oportunitat de començar de nou, i el professor es retroba amb Barbara (Catherine Keener), una antiga companya d'estudis amb qui havia tingut una història d'amor de més jove. Mentre que Kelly explora el costat fosc d'aquest món nou misteriós, Mary veu el fantasma de la seva mare vagant pels carrers.

## Repartiment

* Colin Firth: Joe
* Catherine Keener: Barbara
* Hope Davis: Marianne
* Willa Holland: Kelly
* Perla Haney-Jardine: Mary
* Kyle Griffin: Scott
* Kerry Shaleas Stephen
* Gherardo Crucitti: Mauro
* Margherita Romeo: Rosa
* Gary Wilmes: Danny
* Demetri Goritsas: Demetri
* Alessandro Giuggioli: Lorenzo

## Recepció i guardons

Gènova es va estrenar al Festival Internacional de Cinema de Toronto de 2008, i va guanyar la Conquilla de Plata al millor director al Festival Internacional de Cinema de Sant Sebastià.
La pel·lícula també ha tingut una bona rebuda entre la comunitat d'Internet, on manté un 79% en el rànquing del web Rotten Tomatoes.

## Referències

* 1 2 «À Punt - Programació». À Punt. [Consulta: 18 gener 2023].
* ↑ Gènova a Time Out (anglès)
* ↑ Un poco de Génova (y de Winterbottom) a El Mundo (castellà)
* ↑ Toronto fest adds 20 films to lineup a Variety (anglès)
* ↑ “La caja de Pandora” gana la Concha de Oro del Festival de San Sebastián Arxivat 2014-01-18 a Wayback Machine. a LaButaca.net (castellà)
* ↑ Gènova a Rotten Tomatoes (anglès)

## Enllaços externs

* Gènova a Fotogramas (castellà)
# Riguala

Riguala (aragonès: Riuala) és una caseria del municipi aragonès d'Isàvena, que pertanyia a l'antic terme de Serradui, al vessant de ponent del Brocoló, proper al coll del Vent.

## Referències

* ↑ «Instituto Nacional de Estadística. (Spanish Statistical Institute)». [Consulta: 26 febrer 2024].
* ↑ «Riguala de Serraduy localidad del municipio Isabena Província de Huesca. Aragón». [Consulta: 26 febrer 2024].
* ↑ «La Diputación de Huesca mejorará el acceso a Riguala y La Vileta de Serraduy» (en castellà). Heraldo de Aragón. [Consulta: 26 febrer 2024].
* ↑ Bravo Suarez, Carlos. «DE RIGUALA DE SERRADUY A ISCLES POR EL COLL DE VENT», 06-01-2022. [Consulta: 26 febrer 2024].
# Bouzemont

Bouzemont és un municipi francès, situat al departament dels Vosges i a la regió del Gran Est. L'any 2007 tenia 56 habitants.

## Demografia
### Població

El 2007 la població de fet de Bouzemont era de 56 persones. Hi havia 24 famílies, de les quals 8 eren unipersonals (8 homes vivint sols), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

## Fills il·lustres

* Joseph Pothier (1835-1923), prelat, liturgista i erudit que va reconstituir el cant gregorià.

### Habitatges

El 2007 hi havia 28 habitatges, 22 eren l'habitatge principal de la família, 5 eren segones residències i 1 estava desocupat. Tots els 27 habitatges eren cases. Dels 22 habitatges principals, 21 estaven ocupats pels seus propietaris i 1 estava llogat i ocupat pels llogaters; 1 tenia dues cambres, 4 en tenien tres, 2 en tenien quatre i 15 en tenien cinc o més. 0 habitatges disposaven pel capbaix d'una plaça de pàrquing. A 8 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bouzemont el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 12 | 35 a 39 | 0 |
| 4 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 8 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 35 persones, 28 eren actives i 7 eren inactives. Les 28 persones actives estaven ocupades(18 homes i 10 dones).. De les 7 persones inactives 4 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de transport.
L'any 2000 a Bouzemont hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Bouzemont a l'INSEE.
* Évolution et structure de la population Fitxa amb el detall de dades de Bouzemont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Debby Mansveld

Debby Mansveld (Hoogezand-Sappemeer, 21 de desembre de 1972) va ser una ciclista neerlandesa que va combinar la ruta, el ciclocròs i el ciclisme en pista.

## Palmarès en ruta

* 1995
** 1a a la Parel van de Veluwe
* 1996
** 1a a la Parel van de Veluwe
** 1a a la Ster van Zeeland i vencedora d'una etapa
* 1997
** Vencedora d'una etapa a la Ster van Zeeland
* 1998
** Vencedora d'una etapa al Trofeu d'Or
* 1999
** 1a a la Parel van de Veluwe
** Vencedora d'una etapa a l'Emakumeen Euskal Bira
** Vencedora d'una etapa a la Ster van Zeeland
** Vencedora d'una etapa a la Ster van Walcheren
* 2000
** Vencedora d'una etapa al Giro d'Itàlia
* 2001
** 1a a l'Amstel Gold Race
** Vencedora de 3 etapes al Tour de Bretanya
* 2002
** 1a al Holland Ladies Tour i vencedora de 3 etapes
* 2003
** 1a a la Parel van de Veluwe
** Vencedora d'una etapa a la Ster Zeeuwsche Eilanden
* 2004
** Vencedora de 2 etapes al Ster Zeeuwsche Eilanden
** Vencedora d'una etapa al Holland Ladies Tour
* 2005
** Vencedora d'una etapa al Gran Bucle

## Palmarès en pista

* 1999
** Campiona dels Països Baixos en 500 metres
* 2000
** Campiona dels Països Baixos en 500 metres

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Newport News

Newport News és una ciutat independent que no pertany a cap comtat, de Virgínia, Estats Units d'Amèrica, de 181.913 habitants segons el cens de l'any 2000 i amb una densitat de 419 habitants per km². Newport News és la 126a ciutat més poblada del país. Es troba a uns 130 quilòmetres per carretera de la capital de Virgínia, Richmond. L'actual alcalde és Joe Frank.

## Ciutats agermanades

Newport News està agermanada amb les següents ciutats:
* Neyagawa, Japó
* Taizhou, República Popular de la Xina
* Greifswald, Alemanya

## Personatges il·lustres

* Ella Fitzgerald (1917 - 1996) cantant de jazzz.

## Enllaços externs

* Pàgina Oficial de Newport News Arxivat 2015-08-01 a Wayback Machine. (anglès)
# Margarida Occhiena

Margarida Occhiena, també coneguda com a Mare Margarida (1 d'abril de 1788, Capriglio, Província d'Asti, al nord d'Itàlia - 28 de novembre de 1856) és la mare de Sant Joan Bosco, fundador dels Salesians. Sent un dels pilars fonamentals en la vida del Sant, Mare Margarida va restar juntament amb el seu fill en els inicis de la congregació i del que va ser el primer Oratori Salesià a Valdocco un barri de Torí, recollint els infants i adolescents que vivien al carrer o estaven en situació de gran pobresa. Margarida Occhiena és una figura de gran rellevància per a tota la congregació Salesiana i per a totes les persones que dia a dia col·laboren actualment ens els oratoris i esplais de caràcter Salesià i que prediquen amb l'exemple que Mare Margarida i Don Bosco ens van deixar.
Casada amb Francesc Bosco l'1 d'abril de 1785, va enviduar a l'edat de 29 anys. Dins d'aquesta tessitura, Margarida es va veure obligada a educar als seus dos fills, Josep i Joan, a la vegada que cuidava de la seva sogra i d'Antoni, el fill gran de l'anterior matrimoni del seu marit. Margarida va educar els seus fills amb la humilitat la qual la caracteritzava, amor i a la vegada amb fermesa i sovint es va veure obligada a prendre decisions difícils. Preocupada sempre pels estudis dels seus fills, va decidir enviar el seu fill petit Joan a estudiar sacerdoci fora de casa, en adonar-se de l'autèntica vocació que va mostrar tan precoçment el seu fill.
Ja l'any 1848, Margarida va decidir seguir al seu fill ja sacerdot a Torí, on Joan Bosco havia fundat el primer oratori salesià al barri de Valdocco. Així, la mare Margarida, tal com l'anomenaven els infants de l'oratori, es va convertir en la figura maternal dels nois pobres i òrfens que residien en el que va ser la primera obra Salesiana i on es va començar a gestar el sistema preventiu de Don Bosco.
Cofundadora de la família Salesiana, va morir a l'edat de 58 anys, acompanyada del seu fill i de multitud d'infants i joves que havien rebut del seu amor l'educació d'una mare.
El 23 d'octubre de 2006 Maria Occchiena va ser declarada venerable pel papa Benet XVI. La lectura del decret es va realitzar a la capella Salesiana del Vaticà, fet rebut amb gran alegria per tota la comunitat Salesiana.

## Referències

* 1 2 Arduino, Fabio. «Venerabile Margherita Occhiena». Santi, beati e testimoni. [Consulta: 3 desembre 2015].

## Enllaços externs

* http://www.es.catholic.net/santoral/articulo.php?id=33980
* http://www.salesianos-madrid.com/posplamostrar.asp?id=65&comunidad=1 Arxivat 2012-04-03 a Wayback Machine.
* http://www.salesians.cat/content/don-bosco
# Ardales

Ardales és un municipi d'Andalusia, a la província de Màlaga, entre Álora, Teba i Casarabonela, situada en els contraforts septentrionals de la Sierra de las Nieves en la seva transició cap als embassaments del Guadalhorce. En l'any 2006 tenia 2.558 habitants. La seva extensió superficial és de 106 km² i té una densitat de 24,13 hab/km². Les seves coordenades geogràfiques són 36° 52′ N, 4° 50′ O. Està situada a una altitud de 445 metres i a 52 quilòmetres de la capital de província, Màlaga.

## Història

Existeixen diversos rastres prehistòrics en les coves de l'entorn, sent la primera fortificació de l'enclavament obra dels celtibers (Turobriga) i posteriorment ampliat en l'època romana. El nom és d'arrel mossàrab, amb alguns canvis fonètics deguts a la influència de l'àrab. Serà en època àrab en la qual prengui rellevància l'enclavament, sobretot durant la rebel·lió d'Úmar ibn Hafsun contra l'emir de Còrdova (880), qui també va construir el poblat rupestre de Bobastro. Va ser conquistada pels cristians en 1389, moment a partir del qual va rebre una important immigració des de Castella, tal com va succeir amb els territoris afectats per la Reconquesta castellana del centre i sud peninsular.
Als voltants d'Ardales, a més del poblat rupestre de Bobastro, també es troba l'entorn natural dels embassaments del Guadalhorce i el Congost de los Gaitanes. Les principals festes del poble són la Festa de la Matança (al febrer) i la Fira en honor de la seva patrona, la verge de Villaverde (al setembre). Ardales es va fer popular després de les Eleccions Municipals del 27 de maig de 2007, ja que l'ajuntament del municipi que tenia el PSOE durant molts anys per Salvador Pendón, actual president de la Diputació de Màlaga, va ser presa, després d'aquestes eleccions, per Juan Calderón Ramos (Izquierda Unida), que governà gràcies als vots de Falange Española Auténtica. A les Eleccions municipals espanyoles de 2011 Izquierda Unida revalidà la seva majoria, amb 4 regidors, i continua al govern municipal. El PSOE en va treure 4, i el PP 3. Falange Española Auténtica no va obtenir representació.
Com a curiositat, Ardales es troba agermanat amb Blanes, província de Girona. Ardales va ser un important focus d'emigració cap a Blanes, contribuint a l'augment de la població de la zona de manera permanent. Aquest important fenomen migratori se situa a principis de la segona meitat del segle xx. Ardales va aportar molta mà d'obra, sobretot als sectors turístic i constructor.

## Enllaços externs

* http://www.ardales.com/
* Junta d'Andalusia (SIMA)
# Bouzeroual

Bouzeroual (en àrab بوزروال, Bū-Zarwāl; en amazic ⴱⵓⵣⵕⵡⴰⵍ) és una comuna rural de la província de Zagora, a la regió de Drâa-Tafilalet, al Marroc. Segons el cens de 2014 tenia una població total de 11.166 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Newport (Washington)

Newport és una població dels Estats Units a l'estat de Washington. Segons el cens del 2000 tenia 1.921 habitants.

## Demografia

Segons el cens del 2000, Newport tenia 1.921 habitants, 760 habitatges, i 471 famílies. La densitat de població era de 699,7 habitants per km².
Dels 760 habitatges en un 32,5% hi vivien nens de menys de 18 anys, en un 41,8% hi vivien parelles casades, en un 15,3% dones solteres, i en un 37,9% no eren unitats familiars. En el 33,4% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,09.
Per edats la població es repartia de la següent manera: un 29,1% tenia menys de 18 anys, un 8,5% entre 18 i 24, un 23,8% entre 25 i 44, un 20,1% de 45 a 60 i un 18,4% 65 anys o més.
L'edat mediana era de 37 anys. Per cada 100 dones de 18 o més anys hi havia 80,9 homes.
La renda mediana per habitatge era de 25.709 $ i la renda mediana per família de 30.898 $. Els homes tenien una renda mediana de 31.597 $ mentre que les dones 20.469 $. La renda per capita de la població era de 13.900 $. Aproximadament el 22% de les famílies i el 23,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Newport». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Madeira (desambiguació)

«Madeira» té aquests significats:
* Geografia: arxipèlag de Madeira. Situat a l'oceà Atlàntic, és una regió autònoma de Portugal. També és l'illa principal de l'arxipèlag.
* Enologia: el vi de Madeira, o simplement madeira, és un vi originari de les illes Madeira, usat com a vi de postres i per a reduir salses.
* Hidrografia: el riu Madeira és un dels afluents de l'Amazones, a l'Amèrica del Sud.